**DRETS I DEURES DELS ALUMNES**

**Són Drets dels alumnes:**

* Dret a rebre una formació personalitzada.
* Dret a ser valorats i respectats.
* Dret que es respecti la seva dignitat personal.
* Dret a la seva intimitat.

**Són Deures dels alumnes:**

 L’estudi constitueix un deure bàsic dels alumnes. El treball escolar és exigible. Aquest deure s’estén a les obligacions següents:

* Assistir a classe i participar en les activitats
* Respectar els horaris aprovats pel Centre.
* Seguir les orientacions del professorat respecte a la pròpia formació integral i la dels demés.
* Respectar el dret a l’estudi dels companys.
* Respectar les normes de convivència del Centre.
* Respectar la dignitat i integritat de tots els membres de la Comunitat Educativa.

**FALTES GREUMENT PERJUDICIALS PER LA CONVIVÈNCIA DEL CENTRE:**

* Actes greus d’ indisciplina, injúries o ofenses contra membres la Comunitat Educativa.
* L’ agressió física o amenaces contra altres membres de la Comunitat Educativa
* El deteriorament greu, causat intencionadament, de les dependències del Centre, del material d’ aquest o dels objectes i les pertinences d’ altres membres de la Comunitat Educativa.
* Actes injustificats que alterin greument el desenvolupament normal de les activitats de l’ Escola.
* Actuacions i incitacions perjudicials per a la salut i la integritat personal dels membres de la comunitat Educativa.
* La reiterada i sistemàtica comissió de conductes contràries a les normes de convivència del Centre. (Faltes lleus)

En general, quan un professor/a troba un/a alumne/a que no fa cas d’aquestes normes l’avisa i el fa rectificar, si escau. Quan la falta es repeteix, es farà un seguiment més acurat del comportament de l’ alumne per part del professorat implicat en el cas i de la Direcció. Si cal es farà una entrevista amb la família. Quan la falta és voluntària i comporta un deteriorament material d’algun bé de l’escola, cal que l’alumne (la seva família) restitueixi o arrangi, segons els casos, el que s’ha deteriorat. Els mestres tenen el dret de deixar un alumne sense participar en una sortida o activitat per motius de comportament o causes justificades.

**NORMES DE CONVIVÈNCIA**

Aquestes normes ens han d’ajudar a mantenir unes relacions de convivència escolar. En la seva elaboració s’han contemplat, fonamentalment tres aspectes:

a) La presència constant i efectiva del professorat davant dels respectius grups d’alumnes.

b) Tot el professorat del Centre ho és de tot l’alumnat i, per tant, tots els nens i nenes s’han de considerar alumnes de tots.

c) El respecte profund a l’Escola i a totes les persones que s’hi apleguen ha d’ésser un compromís de tots i ha de tenir en compte i fer realitat, en la mesura aplicable a cada nivell personal o col·lectiu, les normes que s’enumeren tot seguit.

**RÈGIM DISCIPLINARI DE L’ALUMNAT**

Regular la convivència és una funció i una responsabilitat de tots els membres de la Comunitat Educativa. Cal aplicar normes amb un sentit informatiu, orientatiu i de correcció, si cal. Sense perjudici del que s’estableix a la Llei vigent, es tipificaran com a faltes els fets de conductes que atemptin contra les pautes generals i bàsiques de convivència. La determinació de la gravetat o levitat d’una falta es farà considerant la intenció, el coneixement, l’edat, la responsabilitat o qualsevol circumstància que atenuï o n’ agreugi l’acció. Els actes conceptuats com a bons, molt bons o distingits, estaran subjectes a estímuls ponderats pels educadors. Els sancionables, valorats com a lleus, greus o molt greus, estaran subjectes a sancions.

**Faltes lleus** - Poden ser aplicades pel mestre responsable de l’ activitat en el moment de produir-se la falta. Poden ser:

* Amonestació verbal
* Temps fora a l’aula supervisat pel mestre
* Amonestació escrita i avís a la família. (Nota a l’agenda)
* Expulsió de classe.(Canvi de classe)
* Restitució del material deteriorat
* Petició privada d’excuses a la persona ofesa o perjudicada.
* Privació de pati. (Mestre fa tutoria individual o feina no feta)
* Prohibició puntual d’ assistir i participar en activitats recreatives.

**- Les sancions per faltes greus podran ser:**

* Avís els pares o tutors legals i/o escrit a la família. Ho fa l’equip directiu.
* Restitució del que s’ha fet malbé.
* Canvi de grup de l’alumne per un període màxim d’ una setmana.
* Suspensió del dret d’assistència a determinades classes per un període no superior a 5 dies lectius (l’alumne haurà de romandre al Centre efectuant els treballs acadèmics que se li encomanin).
* Suspensió de l’assistència a excursions o colònies.
* Expulsió del centre consensuada amb la família.

**REGISTRE DE FALTES**

Per fer el registre de les faltes s’habilitarà un formulari google (quan s’aprovi el document) a on s’introduiran:

* El nom i curs de la persona que ha fet la falta
* Tipus de falta (a escollir d’un desplegable)
* Conseqüència (a escollir del desplegable)
* Nom de la persona que registra la incidència

Blanes, 3 de setembre de 2018